“Le se ke la rwala joko le ba ba sa dumelego. Gobane toko le go hloka molao di na le segwera sefe? . . . Goba modumedi o swana ka eng le yo a sa dumelego?”​—2 Bakorinthe 6:14, 15 18 Le ge Jehofa a bontšha kgaugelo e kgolo go bao ba batamelago kgaufsi le yena ka potego, a ka se ke a kgotlelela ka mo go sa felego boemo bjo bo tlišago kgobogo leineng la gagwe le lekgethwa. (Psalme 74:10, 22, 23) Modimo wa toka ga a kwerwe; a ka se ke a šireletša badiradibe ba ka boomo kahlolong e šoro yeo e swanelago tsela ya bona. Jehofa ke “Modimo yo mabobo le kxauxêlô, wa xo se fêlê pelo, wa botho byo boxolo le therešô . . . A se kê a lesa xo ôtla mosenyi.” (Ekisodo 34:6, 7) Ka go dumelelana le mantšu a, Jehofa ka dinako tše dingwe o ile a hwetša go nyakega gore a phethe kahlolo godimo ga bao ba robago melao ya gagwe ya go loka ka boomo.